BIOGRAFIJA Slavoljuba Pavlovića

Slavoljub Pavlović je rođen 07.07.1957. godine u Nišu gde je završio osnovnu i srednju školu, a zatim i Mašinski fakultet. Posle 20 godina školovanja po celom svetu (Španija, Grčka, Italija, Portugalija, Hrvatska, Makednija, Slovenija, Austrija, Australija...) iz oblasti nutricionizma, ishrane i prirodne medicine diplomirao za Lekara prirodne medicine (The Center for Natural Studies-Sakramento, Kalifornija, SAD, odsek Institut prirodne medicine u Beogradu). Organizator više seminara i predavanja iz oblasti zdrave ishrane i zdravog načina života. Organizator više seminara i predavanja iz oblasti motivacija i mrežnog marketinga. Trenutno završava na Fakultetu za pravo, bezbednost i menadžment za zvanje diplomiranog menadžera.

Od svoje dvanaeste godine bavi se muzikom i završava muzičku školu, odsek harmonike u klasi profesora Slaviše Nešića. Član je Estradnog udruženja muzičara Srbije, Udruženja muzičara džeza, zabavne i narodne muzike „Harmonija“, gde je bio nekoliko godina sekretar udruženja i član Predsedništva i učestvovao u organizovanju mnogih muzičkih manifestacija u zemlji i inostranstvu. Poseduje licencu za profesionalno bavljenje muzikom kao muzičar i vokalni solista. Svira harmoniku, vođa je gradskog orkestra „Boemi“ i nastupa na mnogim kulturnim i humanitarnim manifestacijama širom bivše Jugoslavije i u inostranstvu. Živeo jedno vreme u Australiji, gde se takođe profesionalno bavio muzikom i organizovanjem raznih kulturnih manifestacija.

Sposoban u organizaciji raznih dešavanja i manifestacija, komunikativan, druželjubiv, odgovoran i tačan.

Predlaže se za člana Saveta za organizovanje Novogodišnjeg programa.